ஆப்கான் அதிபர் ஹமீத் ஹார்ஜாய்யும் அமெரிக்க அரசத் துறைச் செயலர் ஜோன் கெரியும் 2013 ஒக்டோபர் 12-ம் திகதி சந்தித்திப் பேசி 2014இன் பின்னர் செய்ய வேண்டியவை தொடர்பாக ஒரு உடன்பாடு கண்டுள்ளதாகத் தெரிவித்தனர். ஆனால் எஞ்சி இருக்கும் படைகள் எந்த நாட்டுச் சட்டங்களுக்கு உட்பட்டவர்கள் என்பது தொடர்பாக என்ன உடன்பாடு காணப்பட்டது என்பது பற்றி தகவல்கள் ஏதும் வெளிவிடவில்லை. எத்தனை படையினர் தொடர்ந்தும் ஆப்கானில் தங்கியிருப்பார்கள் என்பது தொடர்பாகவும் ஒரு உடன்பாடு ஏற்பட்டதாகத் தெரியவில்லை. அமெரிக்கப் பாதுகாப்புத் துறையான பெண்டகன் ஆறாயிரம் முதல் இருபதினாயிரம் வரையிலான படையினர் 2024-ம் ஆண்டு வரை ஆப்கானிஸ்த்தானில் இருக்க வேண்டும் என மதிப்பிட்டுள்ளது.